Document ID: 32014D0906

TARYBOS SPRENDIMAS 2014/906/BUSP
2014 m. gruodžio 15 d.
kuriuo iš dalies keičiamas Sprendimas 2013/726/BUSP dėl paramos JT ST rezoliucijai 2118 (2013) ir CGUO vykdomosios tarybos sprendimui EC-M-33/Dec 1 įgyvendinant ES kovos su masinio naikinimo ginklų platinimu strategiją
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
kadangi:
(1)
2013 m. gruodžio 9 d. Taryba priėmė Sprendimą 2013/726/BUSP (1);
(2)
Sprendime 2013/726/BUSP numatytas 12 mėnesių laikotarpis jo 1 straipsnio 2 dalyje nurodyto projekto įgyvendinimui po jo 3 straipsnio 3 dalyje nurodyto finansavimo susitarimo sudarymo datos;
(3)
2014 m. lapkričio 6 d. Cheminio ginklo uždraudimo organizacijos (toliau - CGUO) Techninis sekretoriatas paprašė Sąjungos leidimo pratęsti Sprendimo 2013/726/BUSP įgyvendinimo laikotarpį iki 2015 m. rugsėjo 30 d., kad būtų galima tęsti projekto įgyvendinimą pasibaigus to sprendimo 5 straipsnio 2 dalyje nurodytam terminui;
(4)
prašomas Sprendimo 2013/726/BUSP pakeitimas yra susijęs su jo 5 straipsnio 2 dalimi ir priedo skirsnio „Veikla“ pirma pastraipa, kuriuose turi būti pakeista projekto įgyvendinimo trukmė;
(5)
Sprendimo 2013/726/BUSP 1 straipsnio 2 dalyje nurodyto projekto tolesnis įgyvendinimas, kaip konkrečiai nurodyta 2014 m. lapkričio 6 d. CGUO pateiktame prašyme, galėtų būti vykdomas neskiriant papildomų išteklių;
(6)
todėl Sprendimas 2013/726/BUSP turėtų būti iš dalies pakeistas atitinkamai pratęsiant jo galiojimo trukmę, kad būtų galima visiškai įgyvendinti jame nurodytą projektą,
PRIĖMĖ ŠĮ SPRENDIMĄ:
1 straipsnis
Sprendimas 2013/726/BUSP iš dalies keičiamas taip:
1)
5 straipsnio 2 dalis pakeičiama taip:
„2. Jis nustoja galioti 2015 m. rugsėjo 30 d.“
;
2)
priedo skirsnio „Veikla“ pirma pastraipa pakeičiama taip:
„Parama CGUO bus teikiama pateikiant ne daugiau kaip 5 ES palydovų centro palydovinio vaizdo produktus per savaitę visą misijos vykdymo laikotarpį, pradedant nuo sutarties pasirašymo iki 2015 m. rugsėjo 30 d.“
2 straipsnis
Šis sprendimas įsigalioja jo priėmimo dieną.
Priimta Briuselyje 2014 m. gruodžio 15 d.

Labels: 12
8
13
5